Change UK

Roedd The Independent Group for Change a adnabyddwyd hefyd fel Change UK, yn grŵp gwleidyddol canolbleidiol Prydeinig o Aelodau Seneddol. Fe'i ffurfiwyd yn Chwefror 2019 ac yr arweinydd oedd Anna Soubry. Fe'i ddiddymwyd yn fuan wedi Etholiad Cyffredinol 2019 am na lwyddodd y pedwar ymgeisydd ennill sedd.

Yn Chwefror 2019 ymddiswyddodd saith aelod seneddol o'r Blaid Lafur, gan nodi eu bod yn anfodlon ag agwedd arweinyddiaeth Llafur i Brexit a'r ffordd oedd yn delio â honiadau o wrth-Semitiaeth yn y blaid. Yn fuan wedi hynny, ymunodd cyn-AS Llafur arall a thri AS Ceidwadol oedd yn crybwyll ei gwrthwynebiad i sut oedd y Ceidwadwyr yn trin Brexit. Mae holl aelodau'r grŵp yn cefnogi ail refferendwm ar aelodaeth o'r UE.

 Hanes 
Sefydlwyd y grŵp gan Luciana Berger, Ann Coffey, Mike Gapes, Chris Leslie, Gavin Shuker, Angela Smith a Chuka Umunna a gyhoeddodd eu ymddiswyddiad o'r Blaid Lafur ar 18 Chwefror 2019 ar yr un pryd.  Cyfeiriwyd at yr aelodau sefydlol hyn fel "Gang of Seven" gan rai yn y cyfryngau Prydeinig, mewn cymhariaet a'r Gang of Four a gychwynnodd raniad y Blaid Ddemocrataidd o Lafur yn 1981.  Roedd pedwar yn Aelodau Seneddol Llafur a Chydweithredol - mae'r rhain wedi ymadael â'r ddwy blaid.  Wrth gyhoeddi'r ymddiswyddiadau, fe wnaeth Berger gyhuddo Llafur o fod wedi mynd yn "sefydliadol wrth-Semitig", tra dywedodd Leslie fod Llafur wedi "cael ei herwgipio gan wleidyddiaeth peiriannol y chwith caled" a dywedodd Gapes ei fod yn "ddig fod arweinyddiaeth y Blaid Lafur yn gyfrifol am hwyluso Brexit". 

Collodd Ryan, Shuker, Smith a Leslie bleidleisiau o ddiffyg hyder a ddygwyd gan eu pleidiau etholaethol.. Gwnaeth Berger osgoi ddau gynnig o ddiffyg hyder pan cafodd eu tynnu'n ôl. 

Annogwyd pobl mewn pleidiau eraill i ymuno â nhw.Channel 4 News, Channel 4, 18 Chwefror 2019 Dywedodd Umunna hefyd nad oedd dim bwriad o gyfuno gyda'r Democratiaid Rhyddfrydol a fod y grŵp am adeiladu "dewis amgen newydd". 

Ar ôl lansio'r grŵp, ymddangosodd Angela Smith ar raglen Politics Live y BBC, lle dywedodd "The recent history of the party I've just left suggests it's not just about being black or a funny tin..." mewn perthynas â sylw ar y gymuned BAME a thrafodaeth am hiliaeth yng nghymdeithas Prydain. Cafodd y gair olaf ei ddweud yn rhannol, ond awgrymwyd mai "tinge" oedd y gair.  Ymddiheurodd Smith yn fuan wedyn am fod wedi siarad allan o drefn. 

Ymatebodd arweinydd Llafur, Jeremy Corbyn: "Rwy'n siomedig bod yr Aelodau Seneddol hyn wedi teimlo na allant barhau i weithio gyda'i gilydd ar gyfer y polisïau Llafur a ysbrydolodd filiynau yn yr etholiad diwethaf."  Dywedodd y Canghellor Cysgodol Llafur, John McDonnell, fod ganddynt "gyfrifoldeb" i ymddiswyddo a chystadlu isetholiadau gan eu bod wedi cael eu hethol yn ASau Llafur a dylent geisio cefnogaeth yr etholwyr ar eu platfform newydd.  Pwysleisiodd eraill fod angen dwys ystyriaeth, gyda'r dirprwy arweinydd Tom Watson yn awgrymu dylai ei blaid newid er mwyn rhwystro toriadau pellach  Rhybuddiodd yr AS Llafur, Ian Austin y gallai fod mwy o aelodau seneddol Llafur adael y blaid. Dywedodd arweinydd Plaid Lafur yr Alban, Richard Leonard, fod y rhai yn y grŵp newydd yn cymryd y  Ceidwadwyr "oddi ar y bachyn".  Annogodd arweinydd yr Alban, Kezia Dugdale, arweinwyr y Blaid Lafur i ddangos "goddefgarwch a dealltwriaeth". 

Dywedodd Len McCluskey, ysgrifennydd cyffredinol undeb Unite, y dylai'r saith Aelod Seneddol dorri alw am isetholiadau: "Os ydynt yn ystyried eu hunain fel democratiaid, tybed a ydynt am sefyll i lawr a chreu isetholiadau" a "rhoi eu hetholwyr i cyfle i weld a ydynt am eu hethol."  Dywedodd arweinydd UNSAIN Dave Prentis fod y rhaniad yn "newyddion ofnadwy", gan ddweud nad yw "pleidiau rhanedig yn ennill etholiadau".  Cymeradwywyd ei sylwadau gan arweinydd GMB, Tim Roache.

Cyn y rhaniad, dywedodd Vince Cable, arweinydd y Democratiaid Rhyddfrydol, y byddai ei blaid "yn gweithio gyda nhw mewn rhyw fath" ond na fyddai ei blaid yn cael ei "ymgorffori" ganddynt.  Yn dilyn y rhaniad, dywedodd arweinydd yr Alban Democratiaid Rhyddfrydol Willie Rennie : "Mae hon yn condemniad damniol o'r hyn y mae Llafur wedi dod ac yn gwneud achos cadarnhaol dros newid." 

Dywedodd ASE Plaid Brexit a chyn-arweinydd UKIP, Nigel Farage, fod y rhaniad yn ddechrau aildrefniad yng ngwleidyddiaeth Prydain.

 Ehangu 
Daeth Joan Ryan yr AS cyntaf i ymuno ar ôl ffurfio'r grŵp, gan gyhoeddi ei hymadawiad o'r Blaid Lafur ar 19 Chwefror.  Ar 20 Chwefror 2019 ymunodd tair AS Seneddol Ceidwadol â'r grŵp: Sarah Wollaston, Heidi Allen ac Anna Soubry.

 Rhannu 
Yn Mehefin 2019, gadawodd 6 aelod o'r blaid i ddod yn aelodau annibynnol, sef Heidi Allen, Chuka Umunna, Sarah Wollaston, Angela Smith, Luciana Berger a Gavin Shuker. Roedd hyn yn dilyn canlyniadau siomedig yn etholiadau Ewrop 2019 a welodd gynnydd sylweddol i'r Democratiaid Rhyddfrydol.

 Strwythur ac amcanion 
Yn wreiddiol nid oedd y grŵp yn blaid wleidyddol gofrestredig, ond yn hytrach grŵp o ASau annibynnol heb arweinydd.  Cefnogwyd y grŵp yn ei amcanion gan Gemini A Ltd, cwmni preifat a gychwynwyd gan Shuker.  Dywedodd Berger fod y saith wedi ariannu'r lansiad eu hunain.Channel 4 News, Channel 4, 18 Chwefror 2019 

Neges allweddol y grŵp oedd: "Mae gwleidyddiaeth wedi torri. Gadewch i ni ei newid", ac maent yn bwriadu dilyn polisïau ar sail tystiolaeth, yn hytrach na rhai ar sail ideoleg, gyda'r grŵp yn goddef safbwyntiau gwahanol. Mae gwerthoedd penodol yn cynnwys economi marchnad gymdeithasol, rhyddid y wasg, amgylcheddaeth, datganoli a'u gwrthwynebiad i Brexit. Mae'r un ar ddeg AS yn cefnogi ail refferendwm ar aelodaeth o'r UE. 

Mae Shuker wedi datgan "[rydym] yn cefnodi busnes wedi'i reoleiddio'n dda ond yn disgwyl disgwyl iddynt ddarparu swyddi gweddus, diogel sy'n talu'n dda", tra bod Leslie wedi pwysleisio bod y grŵp o blaid NATO. At hynny, mae'r grŵp wedi datgan eu bod yn cefnogi "economi marchnad gymdeithasol amrywiol, gymysg".  Mae'r grŵp hefyd yn gwrthwynebu gwrth-semitiaeth a hiliaeth, gyda Berger a Smith yn cyhuddo'r Blaid Lafur o fod yn "sefydliadol wrth-Semitig". 

Cofrestrwyd plaid newydd yn swyddogol ar 15 Ebrill 2019 er mwyn ymladd yn etholiadau yr Undeb Ewropeaidd.

Aelodau Seneddol
 Enw  Etholaeth  Plaid flaenorol  Etholwyd gyntaf  YmunoddPortffolioAnn CoffeyStockport  Llafur9 Ebrill 1992 Llefarydd dros Blant ac AddysgMike GapesDe Ilford  Llafur9 Ebrill 1992 Llefarydd dros Materion Tramor ac AmddiffynChris LeslieDwyrain Nottingham  Llafur1 Mai 1997 Llefarydd dros Economeg a MasnachJoan RyanGogledd Enfield  Llafur1 Mai 1997Rheolwr busnes grwp Llefarydd dros Ddatblygiad RhyngwladolAnna SoubryBroxtowe  Ceidwadwyr6 Mai 2010Arweinydd Change UK a Llefarydd dros Brexit a Chyfiawnder Key: 

Cyn aelodau
 Enw  Etholaeth  Plaid flaenorol  Etholwyd gyntaf  Ymunodd GadawoddHeidi AllenSouth Cambridgeshire  Ceidwadwyr7 Mai 20154 Mehefin 2019Chuka UmunnaStreatham  Llafur6 Mai 20104 Mehefin 2019Gavin ShukerDe Luton  Llafur6 Mai 20104 Mehefin 2019Luciana BergerLerpwl Wavertree  Llafur6 Mai 20104 Mehefin 2019Angela SmithPenistone a Stocksbridge  Llafur5 Mai 20054 Mehefin 2019Dr Sarah WollastonTotnes  Ceidwadwyr6 Mai 20104 Mehefin 2019 Allwedd: 

 Cyfeiriadau 

Categori:Dadsefydliadau 2019
Categori:Gwleidyddion annibynnol
Categori:Sefydliadau 2019